《郡楼晴望二首》
唐代·羊士谔

霁色朝云尽，亭皋露亦晞。褰开临曲槛，萧瑟换轻衣。

地远秦人望，天晴社燕飞。无功惭岁晚，唯念故山归。

一雨晴山郭，惊秋碧树风。兰卮谁与荐，玉旆自无悰。

云景嘶宾雁，岚阴露彩虹。闲吟懒闭阁，旦夕郡楼中。

作者简介：羊士谔（约762～819），泰山（今山东泰安）人。贞元元年礼部侍郎鲍防下进士。顺宗时，累至宣歙巡官，为王叔文所恶，贬汀州宁化尉。元和初，宰相李吉甫知奖，擢为监察御史，掌制诰。後以与窦群、吕温等诬论宰执，出为资州刺史。士谔工诗，妙造梁《选》，作皆典重。与韩梓材同在越州，亦以文翰称。著集有《墨池编》、《晁公武郡斋读书志》。